Merson (1900-1927)

An timbroù Merson a zo anezho timbroù boutin embannet e Bro-C’hall e miz Kerzu 1900 evit ar wech kentañ, bet treset gant Luc-Olivier Merson. Tennet e voent eus ar werzh er bloavezhioù 1920. Engravet e voe an darn vrasañ anezho gant Auguste Thévenin.

Pa voe anv da sevel ur rummad timbroù nevez e voe dibabet gant ar velestradurezh derc’hel gant an hengoun, da lavaret eo kinnig un alegorienn a ziskoueze Ar Republik azezet o tiwall ar peoc’h.
An timbroù bras-se (an eil heuliad e Bro-C'hall), gant toulloù 13,5 x 14 pe nann-kranellet, a oa bet moullet 75 timbr war bep follenn gant ur mekanik-moullañ. 

Ar moullañ div wech (un tremen evit pep liv), un teknik na oa ket bet mestroniet penn-da-benn c'hoazh, a zegasas seurtadoù pa vefe an arlivioù niverus pe kudennoù a denne d'al lec'hiañ al livioù implijet.

Evit talañ ouzh an diouer a baper e-pad ar Brezel-bed kentañ (ha betek 1920) e voe moullet follennoù zo war ar pezh a veze graet "G.C." anezhañ (Grande Consommation e galleg), da lavaret eo paper a galite fall.

Uhel e oa talvoud-gwerzh an timbroù Merson pa oa izel hini ar rummadoù Blanc ha Mouchon a veze gwerzhet en amzer-se, alese an dibab ober timbroù daou liv evit ar wech kentañ. Dreistmoullet e voe ul lodenn gant tresadenn ur c’harr-nij hag ar gerioù Poste Aérienne  e 1927, da vare kentañ Saloñs an nijerezh hag ar merdeiñ e Marselha e 1927.


An timbr 45 santim gwer ha glas eus 1906 a voe troet da dimbr rakkachedet e 1922 (dreistmoullet e voe gant AFFRANCHI POSTES).

Un toullad anezho a voe dreistmoullet evit brudañ diskouezadeg timbroù Bourdel e 1923 ha hini An Havr Nevez e 1929. 

Lod all, warno ar skridoù "ANNULÉ" pe "SPECIMEN", a voe implijet evit stummañ implijidi ar post e-pad ar c'hentelioù kelenn.

An timbroù tip " Merson" a zo bet embannet eus 1900 da 1927.

 Roll an timbroù embannet 
 Bloaz Talvoud-gwerzh Livioù  Notennoù19000040 40 sruz ha glas19000050 50 skistin ha loued19000100 1 lurglas-ruz hag oliv19000200 2 lurglas-mouk ha melen19000500 5 lurglas ha melen19060045 45 sgwer ha glas19200060 60 smouk ha glas19200200 2 lurorañjez ha gwer19220045 45 sgwer ha glas + dreistmoulladurTimbr rakkachedet19230100 1 lurglas-ruz hag oliv + dreistmoulladur glasKendalc’h timbrawourien e Bourdel (40 000 skouer)19250300 3 lurglas-mouk ha glas19252000 20 lurlireu-roz ha gwer19261000 10 lurgwer ha ruz19270300 3 lurlireu ha ruz-tane19270200 2 lurorañjez ha gwer + dreistmoulladur glas-du Postoù dre-nij (90 000 skouer)19270500 5 lurglas ha melen + dreistmoulladur duPostoù dre-nij (90 000 skouer)19290200 2 lurorañjez ha gwer + dreistmoulladur glas-duDiskouezadeg timbroù an Havr-Nevez (90 000 skouer)

 E-maez Bro-C’hall 

Implijet e veze ivez timbroù tip Merson gant dreistmoulladurioù er broioù pe e burevioù-post dindan melestradurezh Frañs :

Tiriad an Alawited (Siria) (1925)
Aleksandria (Ejipt) (1899-1900)
Aljeria (1924-1925)
Andorra (1931)
Kilikia (Imp. Otoman) (1920)
Grand Liban (1924)
Memel (Lituania) (1920-1921)
Porzh-Saïd (Ejipt) (1902-1920)
Burevioù gall e Sina (1907 ha1912-1921). Meneg “Cents” hepken.
Siria Enskrivadur T.E.O (1919-1920)


Lod all a voe moullet anv an tiriad e-barzh ar skoed ma oa skrivet ennañ POSTES er stumm orin :

Aleksandria (Ejipt) (1902-1903 ha 1927-1928)
Dedeagh (Bro-Hellas) (1902-1911)
Kavala (Bro-Hellas) (1902-1911)
Kreta (1902-1903)
Maroko (1902-1903)
 Burevioù gall er Reter-Nesañ. (1902-1920). Implijet e voe an timbroù-se e Kastellórizo ha war Enez Rouad ivez.
Burevioù gall e Sina (1902-1906)

Rummad:Timbroù dre rummad